**PRILOGA 3: NAVODILO ZA IZPOLNJEVANJE OBRAZCA TPNP 60**

1. Na obrazcu TPNP 60 so vsi podatki obvezni, razen tistih za katere je skladno s to prilogo določeno, da niso obvezni.
2. Posamezna polja obrazca TPNP 60 sestavljajo: Splošni predel, predel o prejemniku plačila, predel o plačniku, predel podatkov o plačilu in predel o podpisu dokumenta.
3. Splošni predel:
4. Ime obrazca: besedilo “TUJI PLAČILNI NALOG ZA PRILIV“.
5. Vrsta posla: vrsta posla je konstanta “60".
6. Banka: besedilo “Banka Slovenije“.
7. Matična številka: matična številka Banke Slovenije in je konstanta “5023912“.
8. Datum BS: vpiše se datum prejema transakcije na UJP od Banke Slovenije.
9. Referenčna številka BS: vpiše se referenčna številka iz obvestila Banke Slovenije o prejetem plačilu.
10. Namen plačila: neobvezen podatek, vpiše se opis za prejemnika plačila.
11. Datum priliva: vpiše se datum prejema transakcije od plačnikovega ponudnika plačilne storitve na Banki Slovenije.
12. Datum odobritve: vpiše se datum odobritve podračuna proračunskega uporabnika,
13. Oznaka stroškov: prevzame se oznaka za način plačila stroškov iz obvestila o prilivu, ki ga UJP prejme od Banke Slovenije, in sicer:
    * SHA – plačnik plača stroške izvršitve plačila svoji banki, prejemnik pa svoji.
    * OUR – stroške nosi plačnik, kar pomeni, da bo plačal stroške izvršitve plačila svoji in prejemnikovi banki.
    * BEN – stroške nosi prejemnik, kar pomeni, da bo plačal stroške izvršitve plačila svoji in plačnikovi banki, ter da bo zaradi navedenega prejel zmanjšano plačilo.
14. Znesek plačila: vpiše se znesek v valuti plačila.
15. Valuta plačila: vpiše se trimestni črkovni podatek iz šifranta valut, ki ga objavlja Banka Slovenije, na primer za euro: “EUR“.
16. Znesek odobritve: vpiše se znesek v valuti odobritve.
17. Valuta odobritve: vpiše se trimestni črkovni podatek – šifrant valut.
18. Predel o prejemniku plačila:
    1. Naziv: vpiše se naziv proračunskega uporabnika.
    2. Številka naloga: vpiše se številka obrazca TPNP 60, ki se ne sme ponoviti v enem letu in je sestavljena iz 12 numeričnih znakov, med katerimi ni vezajev; struktura številke naloga je naslednja:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |
| Šifra proračunskega uporabnika | | | | Leto | | Zaporedna številka | | | | | |

Zaporedna številka mora biti manjša od 899999, ker se tuji plačilni nalogi za priliv, ki jih tvori UJP, številčijo od 900000 dalje.

* 1. Šifra PU: vpiše se štirimestna šifra proračunskega uporabnika.
  2. Naslov: vpiše se naslov proračunskega uporabnika.
  3. Matična številka: vpiše se desetmestna matična številka proračunskega uporabnika.

1. Predel o plačniku:
   * 1. Naziv: vpiše se naziv plačnika.
     2. Naslov: vpiše se naslov plačnika.
     3. Šifra države: vpiše se trimestna številčna oznaka države iz šifranta, ki ga objavlja

Banka Slovenije, na primer za Nemčijo “276“.

1. Predel podatkov o prilivu:

1. Znesek v valuti plačila.
2. Referenca v dobro: vpiše se podatek standardizirane reference, ki je določena v Prilogi 1 in je osnova za knjiženje pri proračunskemu uporabniku.
3. Namen PU: vpiše se podatke, ki jih potrebuje proračunski uporabnik za zapiranje knjižb.
4. Podračun odobritve plačila.
5. Znesek v valuti odobritve plačila.
6. Predel o podpisu dokumenta:
   1. Datum, Žig in podpis pooblaščene osebe; proračunski uporabnik ob vračilu UJP dopolnjen obrazec TPNP 60 opremi s podatki o datumu in podpisu pooblaščene osebe, če uporablja žig pa tudi z uradnim žigom.

Žig ni obvezen element na obrazcu TPNP 60, priporočljiva je uporaba temno modre ali črne barve žiga oziroma podpisa. Kadar je podpisov več, se ne smejo prekrivati. Podpis oziroma žig plačnika se morata ujemati s podpisom in žigom na veljavnem seznamu deponiranih podpisov pri UJP.